कोविड लॉकडाउन में फेसबुक पर प्यार हुआ था; घर से भागकर कोर्ट मैरिज की
Assam Golaghat Triple Murder Case - Follow Assam Murder News, Crime Latest Headlines And Updates On Dainik Bhaskar. असम के गोलाघाट में एक शख्स ने अपनी पत्नी और सास-ससुर की हत्या कर दी। तीनों का मर्डर करने के बाद शख्स अपनी 9 महीने की बच्ची को लेकर थाने पहुंचा
असम के गोलाघाट में एक शख्स ने अपनी पत्नी और सास-ससुर की हत्या कर दी। तीनों का मर्डर करने के बाद शख्स अपने 9 महीने के बेटे को लेकर थाने पहुंचा। वहां उसने अपना जुर्म कबूल कर लिया।
गोलाघाट जिले के SP पुष्किन जैन ने बताया कि घटना सोमवार की है। आरोपी की पहचान नाजिबुर रहमान के तौर पर हुई है। उसने अपनी पत्नी संघमित्रा घोष, सास जुनू घोष और ससुर संजीब घोष की हत्या की। मामले में जांच जारी है।
मीडिया रिपोर्ट्स के मुताबिक, दोनों को फेसबुक के जरिए प्यार हुआ था, जिसके बाद दोनों ने घर से भागकर कोर्ट मैरिज की थी।
घर से भागे, कोलकाता में कोर्ट मैरिज की
मीडिया रिपोर्ट्स के मुताबिक, नाजिबुर रहमान की जून 2020 में कोविड लॉकडाउन के दौरान संघमित्रा (24) से फेसबुक के जरिए दोस्ती हुई थी। जल्द ही ये दोस्ती प्यार में बदल गई और वे दोनों अक्टूबर में कोलकाता भाग गए। संघमित्रा के पेरेंट्स उसे वापस ले आए, लेकिन उससे पहले ही दोनों ने कोलकाता कोर्ट में शादी कर ली थी।
2021 में संघमित्रा के पेरेंट्स ने उस पर चोरी करने का इल्जाम लगाया और पुलिस में शिकायत दर्ज कराई। इसके बाद संघमित्रा को पुलिस ने गिरफ्तार कर लिया और वह एक महीने तक न्यायिक हिरासत में रही। जमानत मिलने के बाद वह अपने पेरेंट्स के घर लौट आई।
जनवरी में चेन्नई भागे, नवंबर में बेटे को जन्म दिया
जनवरी 2022 में संघमित्रा और नाजिबुर दोबारा चेन्नई भाग गए। वहां वे 5 महीने रहे। पिछले साल अगस्त में वे गोलाघाट वापस आ गए और नाजिबुर के घर पर रहने लगे। नवंबर में संघमित्रा ने बेटे को जन्म दिया।
4 महीने बाद संघमित्रा पति का घर छोड़कर पेरेंट्स के पास लौट गई। उसने नाजिबुर पर टॉर्चर करने का इल्जाम लगाया और शिकायत दर्ज कराई। उसके खिलाफ हत्या की कोशिश का मामला दर्ज हुआ और गिरफ्तार कर लिया गया। 28 दिन बाद वह जमानत पर रिहा हुआ।
बेटे से न मिलने देने पर बढ़ा विवाद
जेल से बाहर आने के बाद वह अपने बेटे से मिलने गया, लेकिन संघमित्रा के पेरेंट्स ने उसे मिलने नहीं दिया। इसे लेकर अप्रैल में नाजिबुर के भाई ने संघमित्रा और उसके परिवार के खिलाफ शिकायत दर्ज कराई।
महीनों तक नाजिबुर और संघमित्रा के बीच विवाद चलता रहा। सोमवार को विवाद बढ़ा तो नाजिबुर ने संघमित्रा और उसके पेरेंट्स को मार दिया। असम पुलिस चीफ जीपी सिंह ने कहा कि मामले की जांच के लिए CID को लगाया गया है।